Tolong jelaskan mengenai Sejarah dari Sekolah Kebangsaan Tengku Indera Petra dalam bahasa melayu

Sekolah Kebangsaan Tengku Indera Petra ditubuhkan pada tahun 1957 dengan nama asalnya Merbau English School. Ianya terletak di jalan Merbau Kota Bharu dan dirasmikan pembukaannya oleh Menteri Pelajaran pada tahun yang sama (1957).  Beberapa tahun kemudian sekolah ini dipindahkan ke Wakaf Mek Zainab dan pada tahun 1963 nama sekolah ditukar kepada Sekolah Kebangsaan Tengku Indera Petra. Pada tahun yang sama juga sekolah ini ditumpang oleh Sekolah Rendah Kebangsaan Ismail Petra dan kemudiannya berpindah ke tapak baru di kompleks sekolah-sekolah. Bangunan sekolah yang dibina sejak tahun 1957 itu masih digunakan lagi sehingga sekarang. Cuma pada tahun 2003 barulah SK Tengku Indera Petra mendapat 2 blok bangunan baru sebagai tambahan. SK Tengku Indera Petra juga telah mendapat sebuah makmal komputer. Keramaian murid pada suatu ketika dulu agak tinggi juga, iaitu melebihi 900 orang. Bilangan kelas normal adalah 24 kelas dan pendidikan khas 9 kelas. Namun sekarang hanya terdapat 18 kelas normal dan 8 kelas pendidikan khas, dimana jumlah muridnya lebih kurang 700 orang. Mulai tahun ini (2006) SK Tengku Indera Petra mempunyai sebuah kelas prasekolah yang ditempat di bangunan lama yang telah dibaik pulih dengan keramaian murid seramai 25 orang. Nama Sekolah Kebangsaan Tengku Indera Petra diambil sempena nama Tengku Indera Petra Ibni Al-Marhum Sultan Ibrahim, iaitu kekanda kepada Al-Marhum Sultan Yahya Petra.